3. การประกอบธุรกิจของแต่ละสายผลิตภัณฑ์

  (1) ลักษณะผลิตภัณฑ์หรือบริการ

สายธุรกิจชำแหละและแปรรูปเนื้อไก่

สายธุรกิจชำแหละไก่และแปรรูปเนื้อไก่ดำเนินการโดยบริษัท จีเอฟพีที จำกัด (มหาชน)
ซึ่งเป็นบริษัทแม่ของกลุ่ม ผลิตภัณฑ์ของบริษัท คือ ชิ้นส่วนไก่สดและไก่สุก
รวมทั้งผลพลอยได้จากการชำแหละไก่
โดยที่บริษัทมีช่องทางการจัดจำหน่ายทั้งในประเทศและต่างประเทศ โดยคิดเป็นสัดส่วนร้อยละ 83
และร้อยละ 17 ตามลำดับ สภาวะการแข่งขันทางการตลาดของธุรกิจนี้แบ่งออกเป็น 2 ส่วนดังนี้

  1) ตลาดภายในประเทศ

คู่แข่งขันของบริษัท คือผู้ประกอบการโรงเชือดไก่ในประเทศ
ซึ่งบริษัทมีความได้เปรียบเนื่องจากบริษัททำธุรกิจครบวงจร คือตั้งแต่ผลิตอาหารสัตว์ เลี้ยงไก่
ชำแหละไก่ และแปรรูปสินค้า ทำให้บริษัทสามารถควบคุมคุณภาพของผลิตภัณฑ์
รวมทั้งควบคุมต้นทุนการผลิตของบริษัทได้อีกด้วย

  2) ตลาดต่างประเทศ

คู่แข่งขันของบริษัท คือผู้ผลิตเนื้อไก่รายใหญ่ของโลก เช่น สหรัฐอเมริกา บราซิล และจีน
ประเทศไทยจัดเป็นหนึ่งในผู้ผลิตเนื้อไก่รายใหญ่รายหนึ่ง และมีศักยภาพเพียงพอ
ที่จะแข่งขันกับประเทศคู่แข่งได้ แต่ในปี 2549
ประเทศไทยยังคงมีการเกิดแพร่ระบาดของโรคไข้หวัดนก
ทำให้ผู้ส่งออกไม่สามารถส่งออกเนื้อไก่สดแช่แข็งไปยังต่างประเทศได้
แต่ยังคงสามารถส่งออกได้เฉพาะเนื้อไก่สุก

นอกจากนี้ บริษัท จีเอฟพีที จำกัด (มหาชน) ได้รับบัตรส่งเสริมการลงทุนจำนวน 3 ฉบับ
จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34, 36(1), 36(2) และมาตรา 37
สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8 ปี (บัตรส่งเสริมเลขที่
1056(1)/2545)
และให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุน ไม่รวมค่าที่ดินและทุนหมุนเวียนมีกำหนดเวลา 8 ปี (บัตรส่งเสริมเลขที่
1776(2)/2545) นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- ------------ ---------------------- -------------- -------------
  บัตรส่งเสริมเลขที่   ลงวันที่        ประเภทกิจการที่ส่งเสริม     วันที่เริ่มมีรายได้   วันหมดอายุ

  1056(1)/2545    23 มกราคม    ผลิตอาหารกึ่งสำเร็จรูป      3 กันยายน 2545  2 กันยายน 2553
                  2545                                               

                               และสำเร็จรูปจากเนื้อไก่                    

  1776(2)/2545    11 ธันวาคม    ผลิตอาหารกึ่งสำเร็จรูปจาก   21 มกราคม 2548 20 มกราคม
                  2545                                               2556

                               เนื้อไก่                                 

  1699(3)/2547    25 สิงหาคม    ผลิตอาหารสำเร็จรูปจาก     -              -
                  2547                                               

                               เนื้อไก่                                 
  --------------- ------------ ---------------------- -------------- -------------

สายธุรกิจโรงฟักไข่

สายธุรกิจโรงฟักไข่ ดำเนินการโดยบริษัท ฟาร์มกรุงไทย จำกัด โดยซื้อไก่พ่อแม่พันธุ์จากฟาร์มปู่ย่าพันธุ์เพื่อนำมาเลี้ยงและผลิตลูกไก่เนื้อและลูกไก่ไข่ ซึ่งเป็นผลิตภัณฑ์หลักของบริษัท โดยที่ลูกไก่เนื้อขายให้กับ บริษัท เอ็ม.เค.เอส. ฟาร์ม จำกัด และบริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อยของบริษัท จีเอฟพีที จำกัด (มหาชน) ส่วนลูกไก่ไข่ขายให้กับฟาร์มผู้เลี้ยงไก่ไข่ทั่วไป สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก แต่เนื่องจากบริษัทเป็นบริษัทย่อยในกลุ่มจีเอฟพีที ซึ่งทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

สายธุรกิจฟาร์มเลี้ยงไก่เนื้อ ดำเนินการโดยบริษัท เอ็ม.เค.เอส. ฟาร์ม จำกัด
โดยรับซื้อลูกไก่เนื้อทั้งหมดจากบริษัท ฟาร์มกรุงไทย จำกัด นำมาเลี้ยงเองจนอายุครบประมาณ
41-43 วัน แล้วจึงขายไก่เนื้อต่อให้กับบริษัทแม่ คือ บริษัท จีเอฟพีที จำกัด (มหาชน)
ดังนั้นผลิตภัณฑ์หลักของบริษัท คือ ไก่เนื้อ สภาวะการตลาดของบริษัทนี้ แทบจะไม่มีการแข่งขัน
เนื่องจากลูกค้ารายใหญ่ของบริษัทคือบริษัทแม่

บริษัท เอ็ม.เค.เอส.ฟาร์ม จำกัด ซึ่งเป็นบริษัทย่อยได้รับบัตรส่งเสริมการลงทุนจำนวน 6 ฉบับ
จากคณะกรรมการส่งเสริมการลงทุน และได้สิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34 และมาตรา 37
สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 3 ปี (บัตรส่งเสริมเลขที่ 1506/2542)
และภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100
ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี (บัตรส่งเสริมเลขที่
1608(1)/2544, 1678(1)/2544, 1696(1)/2544, 1779(2)/2545 และ1632(2)/2546)
นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- -------------- -------------------- -------------- --------------
  บัตรส่งเสริมเลขที่   ลงวันที่          ประเภทกิจการที่ส่งเสริม   วันที่เริ่มมีรายได้   วันหมดอายุ

  1506/2542       16 พฤศจิกายน    เลี้ยงไก่เนื้อ            3 มกราคม 2544  2 มกราคม 2547
                  2542                                               

  1608(1)/2544    24 กันยายน 2544 เลี้ยงไก่เนื้อ            30 ตุลาคม 2544  29 ตุลาคม 2552

  1678(1)/2544    25 ตุลาคม 2544  เลี้ยงไก่เนื้อ            15 มกราคม 2545 14 มกราคม 2553

  1696(1)/2544    6 พฤศจิกายน     เลี้ยงไก่เนื้อ            26 กรกฎาคม     25 กรกฎาคม
                  2544                                2545           2553

  1779(2)/2545    12 ธันวาคม 2545 เลี้ยงไก่เนื้อ            21 กุมภาพันธ์     20 กุมภาพันธ์
                                                      2546           2554

  1632(2)/2546    11 พฤศจิกายน    เลี้ยงไก่เนื้อ            12 พฤษภาคม     11 พฤษภาคม
                  2546                                2548           2556
  --------------- -------------- -------------------- -------------- --------------

  สายธุรกิจอาหารสัตว์

สายธุรกิจอาหารสัตว์ ดำเนินการโดย บริษัท กรุงไทยอาหารสัตว์ จำกัด (มหาชน)
ผลิตภัณฑ์หลักของบริษัท คือ อาหารสัตว์บก และอาหารสัตว์น้ำ อาหารสัตว์บกโดยเฉพาะอาหารไก่
จะขายให้กับบริษัท เอ็ม.เค.เอส. ฟาร์ม จำกัด บริษัท ฟาร์มกรุงไทย จำกัด และบริษัท จีพี
บรีดดิ้ง จำกัด รวมทั้งผู้เลี้ยงสัตว์ทั่วไป ส่วนอาหารสัตว์น้ำ จะขายให้กับผู้เลี้ยงสัตว์น้ำทั่วไป
สภาวะการแข่งขันธุรกิจอาหารสัตว์นี้ ไม่ค่อยรุนแรงมากนัก เนื่องจากร้อยละ 39
ขายให้กับบริษัทที่เกี่ยวข้องกัน ส่วนร้อยละ 61 ขายให้กับผู้เลี้ยงสัตว์อิสระทั่วไป
ซึ่งบริษัทประกอบธุรกิจอาหารสัตว์มากว่า 20 ปี
ทำให้ลูกค้าโดยทั่วไปมั่นใจในคุณภาพของผลิตภัณฑ์ของบริษัท
รวมทั้งบริษัทได้จัดให้มีนักวิชาการคอยให้คำปรึกษา ดูแล การเลี้ยงสัตว์
ซึ่งทำให้ลูกค้ามั่นใจในผลิตภัณฑ์ของบริษัทมากยิ่งขึ้น

บริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อย ได้รับบัตรส่งเสริมการลงทุนจำนวน
3 ฉบับ จากคณะกรรมการส่งเสริมการลงทุน
โดยได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520 ตามมาตรา 25, 26,
28, 31, 34 และ 37
สิทธิประโยชน์ที่ได้รับรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับส่งเสริมมีกำหนดแปดปีนับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- ------------ -------------------------- -------------- ------------
  บัตรส่งเสริมเลขที่   ลงวันที่        ประเภทกิจการที่ส่งเสริม         วันที่เริ่มมีรายได้   วันหมดอายุ

  1055(1)/2544    17 มกราคม    ผลิตอาหารสัตว์ประเภทอาหารกุ้ง   2 พฤษภาคม 2544 1 พฤษภาคม
                  2544                                                   2552

  1429(2)/2546    21 สิงหาคม    ผลิตไข่ไก่เชื้อ                 7 มิถุนายน 2549  6 มิถุนายน
                  2546                                                   2557

  1850(2)/2548    20 กันยายน    ผลิตอาหารสัตว์                -              -
                  2548                                                   

                               หรือส่วนผสมอาหารสัตว์                         
  --------------- ------------ -------------------------- -------------- ------------

สายธุรกิจอาหารแปรรูป

สายธุรกิจอาหารแปรรูป ดำเนินการโดยบริษัท จีเอฟ ฟูดส์ จำกัด ผลิตภัณฑ์หลักคือ ไส้กรอก
ซึ่งผลิตภัณฑ์จะอยู่ภายใต้เครื่องหมายการค้าของบริษัท ตลาดที่สำคัญของธุรกิจนี้คือ ตลาดสด
ตลาดพ่อค้าคนกลาง และตลาดห้างสรรพสินค้า

บริษัทเผชิญกับสภาวะแข่งขันค่อนข้างรุนแรง เนื่องจากการผลิตไส้กรอก
บางส่วนจะใช้เศษเนื้อไก่ที่เกิดจากการตัดแต่งของผลิตภัณฑ์ที่ส่งออก ซึ่งบริษัทมีคู่แข่งที่สำคัญ
คือกลุ่มบริษัทที่เลี้ยงไก่ เพื่อการส่งออกเป็นหลัก

สายธุรกิจซื้อขายวัตถุดิบและขายลูกไก่พ่อแม่พันธุ์

บริษัทย่อยแห่งนี้เริ่มจัดตั้งขึ้นในปลายปี 2546 โดยมีวัตถุประสงค์หลักคือ ทำฟาร์มเลี้ยงไก่ปู่ย่าพันธุ์
แต่เนื่องจากการเกิดโรคระบาดไข้หวัดนกอย่างหนัก
ทำให้คณะกรรมการบริษัทชะลอการลงทุนทำฟาร์มเลี้ยงไก่ปู่ย่าพันธุ์ออกไปก่อน ในปี 2547
บริษัทย่อยแห่งนี้ ได้เริ่มทำธุรกิจซื้อขายวัตถุดิบ
โดยรับทำหน้าที่เป็นตัวแทนรับซื้อวัตถุดิบจากบุคคลภายนอก แล้วขายวัตถุดิบที่รับซื้อมานั้น
ให้กับบริษัทในกลุ่มจีเอฟพีที ในปี 2549 บริษัทย่อยแห่งนี้ มีรายได้จากการขาย 2 ส่วนคือ
รายได้จากการขายวัตถุดิบที่ใช้ในการผลิตอาหารสัตว์ และขายลูกไก่พ่อแม่พันธุ์

นอกจากนี้ บริษัท จีพี บรีดดิ้ง จำกัด
ซึ่งเป็นบริษัทย่อยได้รับบัตรส่งเสริมการลงทุนในกิจการผลิตลูกไก่พ่อแม่พันธุ์เนื้อประเภท 1.4
กิจการขยายพันธุ์สัตว์
จากคณะกรรมการส่งเสริมการลงทุนและได้สิทธิประโยชน์ตามพระราชบัญญัติส่งเสริมการลงทุน พ.ศ.
2520 ตามมาตรา 25, 26, 28, 31(1), 31(3), 31(4) และ 34 สิทธิประโยชน์ที่ได้รับ
รวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100
ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี บัตรส่งเสริมเลขที่
1932(2)/2548 นับแต่วันที่เริ่มมีรายได้จากการประกอบกิจการ ตามรายละเอียดดังนี้

  --------------- ------------ -------------------- -------------- ------------
  บัตรส่งเสริมเลขที่   ลงวันที่        ประเภทกิจการที่ส่งเสริม   วันที่เริ่มมีรายได้   วันหมดอายุ

  1932(2)/2548    11 ตุลาคม     ผลิตลูกไก่พ่อแม่พันธุ์เนื้อ    9 กันยายน 2549  8 กันยายน
                  2548                                             2557
  --------------- ------------ -------------------- -------------- ------------

(2) การตลาดและภาวะการแข่งขัน

สายธุรกิจชำแหละและแปรรูปเนื้อไก่

(ก) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทมีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

บริษัทมีนโยบายที่จะผลิตสินค้ามูลค่าเพิ่มเป็นสำคัญ
เนื่องจากต้นทุนการผลิตของไทยสูงกว่าคู่แข่งเล็กน้อย
ถ้าผลิตสินค้าธรรมดาอาจจะไม่สามารถแข่งขันประเทศอื่นได้ ดังนั้น
บริษัทจึงเน้นการผลิตไก่แปรรูปที่ต้องใช้แรงงานที่มีฝีมือให้มากขึ้น
ซึ่งประเทศอื่นที่เป็นคู่แข่งขันยังพัฒนาฝีมือได้ไม่ทัน หรือคู่แข่งในบางประเทศ
มีอัตราค่าจ้างแรงงานที่สูงไม่สามารถแข่งขันได้
ทำให้ผลิตภัณฑ์ของบริษัทยังคงสามารถแข่งขันได้ในตลาดต่างประเทศ

-   ลักษณะของลูกค้า

  ลูกค้าในประเทศ สามารถแบ่งลักษณะของลูกค้าในประเทศได้เป็น 3 กลุ่มดังนี้

กลุ่มที่ 1 กลุ่มลูกค้าที่เป็นบริษัทย่อยและบริษัทร่วม ได้แก่บริษัท จีเอฟ ฟูดส์ จำกัด
ซึ่งเป็นบริษัทย่อยของบริษัท จีเอฟพีที จำกัด (มหาชน)
รับซื้อเศษเนื้อที่เกิดจากการตัดแต่งสินค้าต่างประเทศ เพื่อนำไปผลิตไส้กรอก และบริษัทร่วมคือ
บริษัท แมคคีย์ ฟู้ด เซอร์วิสเซส (ประเทศไทย) จำกัด โดยมีสัดส่วนการซื้อคิดเป็นร้อยละ 1.60
และ 15.41 ของยอดขายในประเทศ ตามลำดับ โดยที่บริษัท แมคคีย์ ฟู้ด เซอร์วิสเซส
(ประเทศไทย) จำกัด รับซื้อเนื้อไก่เพื่อนำไปผลิตสินค้าส่งให้กับร้านแมคโดนัลด์ ทั่วประเทศ
อีกทั้งจำหน่ายให้กับร้านแมคโดนัลด์ ของประเทศญี่ปุ่น ฮ่องกง สิงคโปร์ และเกาหลี เป็นต้น

กลุ่มที่ 2 กลุ่มลูกค้าที่เป็นบริษัทผู้ผลิตสินค้าแปรรูปเนื้อไก่เพื่อการส่งออก
ซึ่งลูกค้ากลุ่มนี้จะรับซื้อชิ้นส่วนไก่ โดยมีสัดส่วนร้อยละ 33.46 ของยอดขายภายในประเทศ
แล้วนำไปแปรรูปเป็นอาหารสำเร็จรูป และกึ่งสำเร็จรูปเพื่อการส่งออก

กลุ่มที่ 3 กลุ่มลูกค้าที่เป็นพ่อค้าคนกลางรายย่อย ๆ
ซึ่งจะมารับสินค้าจากบริษัททุกวันเพื่อนำไปขายต่อผู้บริโภคอีกทอดหนึ่ง โดยมีสัดส่วนร้อยละ 49.53
ของยอดขายภายในประเทศ

  ลูกค้าต่างประเทศ

บริษัทส่งออกเนื้อไก่ไปยังต่างประเทศ ตลาดต่างประเทศที่สำคัญ ได้แก่ ญี่ปุ่น
ประเทศในกลุ่มสหภาพยุโรป ฮ่องกง สิงคโปร์ และตะวันออกกลาง เป็นต้น

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ กลุ่มผู้บริโภคเนื้อสัตว์ทั้งใน และต่างประเทศ

-   การจำหน่ายและช่องทางการจำหน่าย

  การจำหน่าย

ผลิตภัณฑ์ของบริษัท จีเอฟพีที จำกัด (มหาชน) มีการจำหน่ายทั้งภายในประเทศ และต่างประเทศ
ภายใต้เครื่องหมายการค้า “GFPT” และเครื่องหมายการค้าของลูกค้า
มีสัดส่วนแบ่งเป็นตลาดภายในประเทศร้อยละ 83 และตลาดต่างประเทศร้อยละ 17

ช่องทางการจำหน่าย

ตลาดภายในประเทศ สินค้าส่วนใหญ่เป็นผลพลอยได้จากการชำแหละไก่ เช่น ขนไก่ หัวไก่
เครื่องใน กระดูก เศษเนื้อเศษหนัง โดยผู้ซื้อส่วนหนึ่งเป็นพ่อค้าคนกลาง
ซึ่งเข้ามารับสินค้าทุกวันเพื่อนำไปส่งแก่ผู้บริโภคอีกทีหนึ่ง
และอีกส่วนหนึ่งซึ่งเป็นสินค้าคุณภาพระดับส่งออก
จำหน่ายให้กับบริษัทที่เป็นผู้ผลิตสินค้าแปรรูปจากเนื้อไก่โดยส่งออกอีกต่อหนึ่ง นอกจากนี้บริษัทย่อยคือ
บริษัท จีเอฟ ฟูดส์ จำกัด เป็นผู้รับซื้อเนื้อไก่เพื่อนำไปผลิตไส้กรอก ส่วนบริษัทร่วมคือ บริษัท แมคคีย์
ฟู้ด เซอร์วิสเซส (ประเทศไทย) จำกัด จะเพื่อนำไปผลิตเป็น ไก่ทอด เบอร์เกอร์ไก่ และ นักเก็ต
เป็นต้น

ตลาดต่างประเทศ บริษัท จีเอฟพีที จำกัด (มหาชน) ติดต่อขายสินค้าโดยตรงกับลูกค้า
ซึ่งผู้นำเข้ารายใหญ่ คือ ประเทศญี่ปุ่นและกลุ่มประเทศในสหภาพยุโรป

(ข) สภาพการแข่งขันภายในอุตสาหกรรม

การแข่งขันภายในประเทศ ผู้ประกอบการโรงเชือดไก่ในประเทศโดยส่วนใหญ่
มักอยู่ในลักษณะที่ครบวงจรคือ มีธุรกิจอาหารสัตว์ ผลิตลูกไก่ และฟาร์มเลี้ยงไก่เป็นของตนเอง

สำหรับการแข่งขันของบริษัท จีเอฟพีที จำกัด (มหาชน)
เมื่อเปรียบเทียบกับคู่แข่งขันรายอื่นภายในประเทศจัดได้ว่าอยู่ในระดับแนวหน้ารายหนึ่ง
และมีธุรกิจครบวงจร คือ มีโรงงานอาหารสัตว์ มีฟาร์มเลี้ยงไก่ และโรงชำแหละไก่ การที่บริษัท
จีเอฟพีที จำกัด (มหาชน)
เป็นหนึ่งในบริษัทที่ครบวงจรย่อมจะได้เปรียบในการแข่งขันทั้งในด้านการควบคุมคุณภาพ
ความสามารถในการหาเนื้อไก่ป้อนเข้าโรงชำแหละ เนื่องจากมีฟาร์มเลี้ยงของตนเอง
รวมทั้งการปรับปรุงเทคนิคให้ทันสมัยและมีประสิทธิ ภาพและสามารถกำหนดปริมาณ
ให้สอดคล้องกับความต้องการของตลาด ได้อย่างมีประสิทธิภาพ

การแข่งขันในตลาดต่างประเทศ คู่แข่งที่สำคัญในการส่งออกเนื้อไก่สุก ประกอบด้วย จีน
บราซิลและสหรัฐอเมริกา ปัจจุบันการแข่งขันในตลาดส่งออกขึ้นอยู่กับความได้เปรียบของผู้ส่ง
ออกในแต่ละประเทศ เช่น ต้นทุนของสินค้า ค่าระวาง คุณภาพของสินค้า
ซึ่งประเทศไทยนับได้ว่ามีความได้เปรียบในเรื่องต้นทุนการผลิต คุณภาพ
ตลอดจนประสิทธิภาพในการพิจารณารูปแบบของสินค้าให้ตรงกับความต้องการของลูกค้า
ทำให้ไทยสามารถขยายตลาดส่งออกโลกเพิ่มขึ้นทุกปี

ภาวะอุตสาหกรรมและสภาพการแข่งขันในอนาคต

สถานการณ์ในปี 2549

การผลิต

ในปี 2549
ประเทศผู้นำในการผลิตไก่เนื้อส่วนใหญ่สามารถขยายการผลิตเพิ่มขึ้นโดยเป็นผลเนื่องมาจากการฟื้นตัวของเศรษฐกิจโลก
และความต้องการบริโภคผลิตภัณฑ์เนื้อไก่ที่เพิ่มขึ้นทดแทนเนื้อสัตว์ประเภทอื่น
เนื่องจากเนื้อไก่เป็นอาหารโปรตีนที่มีราคาถูกและมีไขมันต่ำกว่า
นอกจากนั้นความต้องการบริโภคที่ยังขยายตัวได้ดีในประเทศที่ระดับการบริโภคเนื้อไก่ต่อคนยังค่อนข้างต่ำ
เช่น เม็กซิโก จีน และประเทศในแถบยุโรปตะวันออก
ก็เป็นปัจจัยที่ผลักดันให้การผลิตยังคงขยายตัวต่อไปได้ด้วย อย่างไรก็ตาม
ปัญหาการระบาดของไข้หวัดนกที่ยังเกิดขึ้นเป็นครั้งคราว
โดยเฉพาะในประเทศเอเชียบางประเทศก็ทำให้การผลิตและการส่งออกในประเทศที่ประสบปัญหาไม่อาจขยายตัวได้มากนัก

ในปี 2549 ปริมาณผลผลิตไก่เนื้อรวมของโลกมีประมาณ 60.90 ล้านตัน เพิ่มขึ้นจากปี 2548
ร้อยละ 3.7 โดยสหรัฐอเมริกายังคงเป็นประเทศผู้ผลิตไก่เนื้อรายใหญ่ที่สุดของโลก ตามมาด้วยจีน
บราซิล และกลุ่มสหภาพยุโรป ตามลำดับ

สหรัฐอเมริกาผลิตไก่เนื้อในปี 2549 ได้ประมาณ 16.23 ล้านตัน เพิ่มขึ้นจากปี 2548
ประมาณร้อยละ 4.2 ในขณะที่สาธารณรัฐประชาชนจีน ซึ่งเป็นผู้ผลิตรายใหญ่อันดับ 2
มีปริมาณผลผลิตไก่เนื้อราว 10.35 ล้านตัน เพิ่มขึ้นจากปี 2548 เพียงร้อยละ 1.5
ส่วนบราซิลซึ่งเป็นผู้ผลิตอันดับรองลงมา ผลิตไก่เนื้อได้ปริมาณใกล้เคียงกับจีนคือ 10.03 ล้านตัน
เพิ่มขึ้นจากปี 2548 ประมาณร้อยละ 7.2 อย่างไรก็ตาม กลุ่มประเทศสหภาพยุโรป
ซึ่งเป็นผู้ผลิตรายใหญ่อันดับ 4 นั้นผลิตลดลงจากปี 2548 ร้อยละ 1.1 คือผลิตได้ประมาณ 7.54
ล้านตัน

ในส่วนของประเทศไทยนั้น ในปี 2549 มีการเลี้ยงไก่เนื้อรวมทั้งสิ้นประมาณ 884 ล้านตัว
คิดเป็นผลผลิตไก่เนื้อราว 1.11 ล้านตัน เพิ่มขึ้นจากปี 2548 ร้อยละ 8.1
อย่างไรก็ตามปริมาณที่เพิ่มขึ้นนี้ ก็ยังต่ำกว่าปริมาณผลผลิตในปี 2546 ซึ่งเคยผลิตได้ถึง 1.34
ล้านตัน

การผลิตในประเทศที่ขยายตัวเพิ่มขึ้น ส่วนหนึ่งเป็นเพื่อตอบสนองความต้องการการบริโภคที่เพิ่มขึ้น
อันเป็นผลจากความเชื่อมั่นในมาตรการควบคุมและเฝ้าระวังการระบาดของโรคไข้หวัดนกอย่างเข้มงวดจริงจัง
ประกอบกับการที่ฟาร์มของบริษัทที่ทำธุรกิจเลี้ยงไก่แบบครบวงจรและผลิตไก่เนื้อป้อนตลาดส่วนใหญ่นั้น
ไม่มีปัญหาการระบาดเกิดขึ้นเลย
ทำให้ผู้บริโภคส่วนใหญ่คลายความหวาดวิตกในอันตรายจากไข้หวัดนกลดลง
และแม้จะยังคงมีการระบาดเกิดขึ้นในบางพื้นที่
ผลกระทบต่อความเชื่อมั่นของผู้บริโภคก็มีน้อยมากเมื่อเทียบกับที่เคยเกิดในปี 2547
นอกจากนั้นยังมีการขยายตัวอีกส่วนหนึ่งเพื่อสนองต่อความต้องการของตลาดส่งออกซึ่งแม้อัตราเติบโตในส่วนนี้จะไม่สูงนัก
แต่ก็มีส่วนช่วยให้การผลิตยังคงเติบโตได้ต่อไป

การตลาด

ตลาดในประเทศ

ความต้องการบริโภคเนื้อไก่และผลิตภัณฑ์ขยายตัวขึ้นตามภาวะเศรษฐกิจที่ฟื้นตัว
แม้ว่าราคาน้ำมันจะมีราคาสูงขึ้นอย่างต่อเนื่องในปี 2549 ซึ่งทำให้อัตราเงินเฟ้อสูงขึ้นตามไปด้วย
แต่ก็มีผลกระทบต่อการบริโภคไม่มากนัก
เนื่องจากราคาของผลิตภัณฑ์ไก่เนื้อยังอยู่ในระดับที่ผู้บริโภคส่วนใหญ่มีอำนาจซื้อได้และราคายังค่อนข้างถูกเมื่อเทียบกับเนื้อสัตว์ประเภทอื่น
ๆ นอกจากนั้นความเชื่อมั่นของผู้บริโภคต่อความปลอดภัยจากการบริโภคเนื้อไก่ที่ฟื้นคืนกลับมา
หลังจากที่ตกต่ำลงมากในปี 2547 ก็มีส่วนช่วยให้ตลาดในประเทศยังคงขยายตัวต่อไปได้
การขยายตัวอย่างต่อเนื่องของความต้องการบริโภคภายในประเทศเช่นนี้
มีส่วนช่วยให้ธุรกิจการเลี้ยงไก่เนื้อของไทยได้รับผลกระทบน้อยลงจากปัญหาการกีดกันทางการค้าและการแข่งขันที่รุนแรงมากขึ้นในตลาดโลก

ในปี 2549 ปริมาณความต้องการบริโภคผลิตภัณฑ์ไก่เนื้อในประเทศมีราว 905,000 ตัน ซึ่งแม้จะเพิ่มขึ้นจากปี 2548 ไม่มากนักเพียงร้อยละ 1.5 แต่ก็สูงกว่าปี 2547 ซึ่งการบริโภคตกต่ำลงเหลือเพียง 522,000 ตัน อย่างไรก็ตามปริมาณบริโภคผลิตภัณฑ์ไก่เนื้อเฉลี่ยต่อคนลดลงจากประมาณ 13.7 กิโลกรัมต่อคนต่อปีในปี 2548 เป็น 10.1 กิโลกรัมต่อคนต่อปีในปี 2549 แต่ก็ยังสูงกว่าระดับการบริโภค 8.1 กิโลกรัมต่อคนต่อปี ในปี 2547 ซึ่งเป็นระดับการบริโภคต่อคนที่ต่ำที่สุด 

การส่งออก

การส่งออกผลิตภัณฑ์ไก่เนื้อของไทยในปี 2549 มีปริมาณรวมทั้งสิ้นประมาณ 287,000 ตัน
เพิ่มขึ้นจากปี 2548 ร้อยละ 8.2 และคิดเป็นมูลค่าการส่งออกรวมราว 33,258 ล้านบาท
เพิ่มขึ้นจากปี 2548 ร้อยละ 9.1

การที่ปริมาณและมูลค่าส่งออกยังเพิ่มได้ไม่มากนี้
สาเหตุสำคัญเนื่องมาจากการแข็งค่าของเงินบาทขึ้นอย่างต่อเนื่องตลอดปี 2549
ทำให้ความได้เปรียบในการแข่งขันในตลาดต่างประเทศ ลดน้อยลง
นอกจากนั้นการที่ตลาดหลักในต่างประเทศโดยเฉพาะสหภาพยุโรปและญี่ปุ่น
ยังคงห้ามนำเข้าไก่สดแช่แข็งจากประเทศไทยต่อไป
การส่งออกจึงมีได้เฉพาะผลิตภัณฑ์แปรรูปจากเนื้อไก่ปรุงสุกประเภทต่าง ๆ เท่านั้น
ปัญหาการห้ามนำเข้าไก่สดแช่เย็นแช่แข็งนี้ ส่งผลกระทบต่อการส่งออกของประเทศค่อนข้างมาก
เนื่องจากในอดีตช่วงก่อนการระบาดของไข้หวัดนกนั้น
ประเทศไทยเคยส่งออกไก่สดแช่แข็งเป็นมูลค่ากว่า 2 หมื่นล้านบาทต่อปี
และแม้ว่าผู้ประกอบการไทยจะมีศักยภาพที่จะปรับการผลิตเป็นผลิตภัณฑ์แปรรูปเพื่อส่งออกทดแทน
แต่ก็ยังไม่เพียงพอที่จะชดเชยส่วนของไก่สดแช่แข็งที่ลดลงได้

ในด้านของตลาดส่งออกนั้น ญี่ปุ่นยังคงเป็นตลาดส่งออกผลิตภัณฑ์ไก่เนื้อที่สำคัญที่สุด โดยในปี 2549
ประเทศไทยส่งออกผลิตภัณฑ์ไก่เนื้อไปยังญี่ปุ่นประมาณ 147,000 ตัน ซึ่งลดลงประมาณร้อยละ 1.4
เมื่อเทียบกับปีที่ผ่านมา และสัดส่วนการส่งออกไปยังญี่ปุ่นนั้นก็ลดลงจากร้อยละ 53.9
ของปริมาณส่งออกผลิตภัณฑ์ไก่เนื้อรวมในปี 2548 เป็นร้อยละ 51.2 ในปี 2549
การส่งออกที่ลดลงนี้ ส่วนหนึ่งเป็นผลจากการชะลอตัวลงของการบริโภคในญี่ปุ่น
และอีกส่วนหนึ่งเป็นผลจากแข็งค่าของเงินบาทซึ่งทำให้ความสามารถแข่งขันของไทยด้อยลง
ส่วนตลาดสหภาพยุโรปซึ่งเป็นตลาดอันดับ 2 ของไทยนั้นการส่งออกมีปริมาณ 125,000 ตัน
เพิ่มขึ้นจากปีที่ผ่านมาประมาณร้อยละ 10.4 และคิดเป็นสัดส่วนร้อยละ 43.5
ของปริมาณส่งออกผลิตภัณฑ์ไก่เนื้อรวมซึ่งเพิ่มขึ้นจากสัดส่วนร้อยละ 40.9 ในปี 2548

นอกจากตลาดหลักทั้ง 2 แล้ว การส่งออกไปยังตลาดอื่นๆ นั้นมีปริมาณการส่งออกประมาณ 15,000
ตัน ซึ่งเพิ่มขึ้นร้อยละ 5.2 จากปีที่ผ่านมา
โดยเป็นผลจากการพยายามขยายตลาดออกไปนอกเหนือจากกลุ่มตลาดหลักเพื่อลดความเสี่ยงในการส่งออก
ประกอบกับการที่ผลิตภัณฑ์ไก่เนื้อของประเทศไทยมีมาตรฐานสูง
และผู้ผลิตมีความชำนาญในการปรับปรุงผลิตภัณฑ์แปรรูปจากเนื้อไก่ให้สามารถสนองต่อความต้องการของผู้บริโภคในต่างประเทศได้อย่างมีประสิทธิภาพ

แนวโน้มปี 2550

การผลิต

ปริมาณการผลิตไก่เนื้อของไทยในปี 2550 มีแนวโน้มที่จะเพิ่มขึ้นเล็กน้อยจากปี 2549
โดยคาดว่าปริมาณการเลี้ยงไก่เนื้อจะเพิ่มขึ้นเป็นประมาณ 910 ล้านตัวคิดเป็นปริมาณผลผลิต 1.14
ล้านตัน หรือเพิ่มขึ้นจากปีที่ผ่านมาราวร้อยละ 3.0

การผลิตที่เพิ่มขึ้นนี้ส่วนหนึ่งเนื่องมาจากความสามารถแข่งขันในตลาดส่งออกผลิตภัณฑ์แปรรูปจากเนื้อไก่ของประเทศไทยซึ่งมีคุณภาพและมาตรฐานสูงสามารถสนองตอบต่อความต้องการในต่างประเทศได้ดี
และจากการที่ค่าเงินบาทมีแนวโน้มอ่อนค่าลงเล็กน้อยซึ่งจะทำให้ความเสียเปรียบในการแข่งขันด้านราคามีแนวโน้มลดลงกว่าในปี
2549 ที่ผ่านมา

นอกจากการขยายตัวของการผลิตเพื่อตอบสนองความต้องการของตลาดส่ง ออกแล้ว
การขยายตัวอีกส่วนหนึ่งเป็นเพื่อสนองความต้องการของตลาดภายในประเทศที่มีแนวโน้มขยายตัวขึ้นจากปี
2548 ที่ผ่านมาด้วย แม้ว่าการขยายตัวนี้อาจจะไม่สูงนักก็ตาม

อย่างไรก็ตาม มีอุปสรรคและความเสี่ยงหลายประการที่อาจก่อให้เกิดผล
กระทบทางลบต่อการผลิตและทำให้ผลผลิตลดลงต่ำกว่าที่คาดหมายได้
โดยเฉพาะอย่างยิ่งปัญหาการระบาดของไข้หวัดนกซึ่งยังจำเป็นต้องมีการเฝ้าระวังอย่างต่อเนื่องและอาจต้องมีมาตรการกำหนดเขตการเลี้ยง(Zoning)
ที่ควบคุมได้เต็มที่อย่างแท้จริงเพื่อสร้างความมั่นใจแก่ผู้บริโภคทั้งภายในและต่างประเทศ
นอกจากนั้นการที่ประเทศไทยยังจำเป็นต้องนำเข้าวัตถุดิบอาหารสัตว์สำคัญ อาทิ
กากถั่วเหลืองและปลาป่นจากต่างประเทศเป็นจำนวนมากในแต่ละปี
ทำให้ราคาวัตถุดิบเหล่านี้มีแนวโน้มสูงขึ้น ต้นทุนการผลิตอาหารสัตว์จะสูงขึ้นโดยไม่อาจควบคุมได้
และนำไปสู่การสูงขึ้นของต้นทุนการเลี้ยงไก่เนื้อ ซึ่งย่อมจะกระทบต่อการผลิตในที่สุด

การตลาด

การคาดการณ์ว่าภาวะเศรษฐกิจของประเทศไทยในปี 2550 จะสามารถขยายตัวได้ไม่ต่ำกว่าปี
2549
ทำให้ตลาดของผลิตภัณฑ์ไก่เนื้อภายในประเทศมีแนวโน้มว่าจะสามารถเติบโตขึ้นได้เมื่อผู้บริโภคเริ่มกลับมามั่นใจในความปลอดภัยของผลิตภัณฑ์ไก่เนื้ออีกครั้ง
ทั้งนี้เพราะโดยปกติแล้วผลิตภัณฑ์ไก่เนื้อจะเป็นทางเลือกหนึ่งที่ดีที่สุดสำหรับผู้บริโภคที่ต้องการอาหารที่มีคุณค่าและราคาเหมาะสมกับค่าครองชีพ
นอกจากนั้นการขยายตัวของการท่องเที่ยวซึ่งได้มีการส่งเสริมอย่างจริงจังและต่อเนื่องก็ทำให้เกิดความต้องการผลิตภัณฑ์ไก่เนื้อแปรรูปประเภทต่างๆ
มาก ขึ้นด้วย ทั้งนี้คาดว่าการบริโภคภายในประเทศในปี 2550 จะมีปริมาณราว 910,000 ตัน
เพิ่มขึ้นจากจากปี 2549 เล็กน้อยประมาณร้อยละ 0.6

ส่วนในด้านตลาดต่างประเทศของผลิตภัณฑ์ไก่เนื้อในปี 2550 นั้น มีโอกาสที่จะฟื้นตัวขึ้นต่อเนื่องจากปี
2549 โดยคาดหมายว่าปริมาณส่งออกจะเพิ่มจากปี 2549 ร้อยละ 2.4 เป็นประมาณ 294,000 ตัน
ซึ่งคิดเป็นมูลค่า 34,251 ล้านบาท
โดยปัจจัยเกื้อหนุนให้การส่งออกยังคงมีแนวโน้มขยายตัวได้ต่อไปก็คือ
ภาวะเศรษฐกิจโลกที่ยังอยู่ในช่วงคาดหมายว่ายังเติบโตได้ดี ส่วนการที่สหภาพ
ยุโรปตกลงอนุญาตนำเข้าไก่ปรุงสุกโดยเก็บอากรขาเข้าลดลงจากร้อยละ 10.9 เหลือร้อยละ 8
ในปลายปี 2549 แม้จะเป็นผลดีต่อการส่งออกแต่ก็ถูกจำกัดโควตาไว้เพียง 160,033 ตันเท่านั้น
และการส่งออกไปสหภาพยุโรปนอกเหนือจากโควตาจะต้องเสียอากรขาเข้าถึง 1,024 ยูโรต่อตัน

อย่างไรก็ตามการส่งออกจะเป็นไปได้ตามที่คาดหมายเพียงใดนั้นขึ้นอยู่กับปัจจัยหลายประการ
ที่สำคัญก็คือ ค่าเงินบาทจะต้องไม่แข็งค่าเกินไปจนทำให้สูญเสียความได้เปรียบในการแข่งขัน
และมาตรการควบคุมและระวังป้องกันด้านสุขอนามัยอย่างเข้มงวดต้องดำเนินต่อไปอย่างจริงจัง
เพื่อสร้างความเชื่อมั่นในความปลอดภัยจากการบริโภคผลิตภัณฑ์เนื้อไก่ของไทย

นอกจากนั้น
ความเสี่ยงที่สำคัญอีกประการหนึ่งที่ไม่อาจมองข้ามได้ก็คือการแข่งขันที่เพิ่มมากขึ้นจากบราซิลซึ่งนอกจากจะไม่มีปัญหาการระบาดของไข้หวัดนกสายพันธุ์
H5N1
แล้วยังมีศักยภาพในการแข่งขันสูงเนื่องจากจากต้นทุนอาหารสัตว์ที่ต่ำกว่าและค่าเงินเรียลของบราซิลที่ไม่แข็งค่ามากเท่ากับเงินบาทของไทยอีกด้วย

สัดส่วนการส่งออกผลิตภัณฑ์ไก่เนื้อของไทยในตลาดต่างประเทศ

เปรียบเทียบระหว่างปี 2548-2550

+------------+--------+--------+--------+--------+--------+--------+
| ตลาด       | 2548   |        | 2549   |        | 2550   |        |
+------------+--------+--------+--------+--------+--------+--------+
|            | ปริมาณ  | สัดส่วน  | ปริม    | สัดส่วน  | ปริมาณ  | สัดส่วน  |
|            |        |        | าณ(ตัน) |        |        |        |
|            | (ตัน)   | (      |        | (      | (ตัน)   | (      |
|            |        | ร้อยละ) |        | ร้อยละ) |        | ร้อยละ) |
+------------+--------+--------+--------+--------+--------+--------+
| ญี่ปุ่น        | 1      | 53.91  | 1      | 51.22  | 1      | 48.98  |
|            | 49,079 |        | 47,000 |        | 44,000 |        |
| สหภาพยุโรป  |        | 40.93  |        | 43.55  |        | 45.75  |
|            | 1      |        | 1      |        | 1      |        |
| อื่น ๆ       | 13,195 | 5.16   | 25,000 | 5.23   | 34,500 | 5.27   |
|            |        |        |        |        |        |        |
|            | 14,260 |        | 15,000 |        | 15,500 |        |
+------------+--------+--------+--------+--------+--------+--------+
| รวม        | 2      | 100.00 | 2      | 100.00 | 2      | 100.00 |
|            | 76,534 |        | 87,000 |        | 94,000 |        |
+------------+--------+--------+--------+--------+--------+--------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2549 เป็นค่าประมาณการ

ปี 2550 เป็นค่าพยากรณ์

ปริมาณและมูลค่าการส่งออกผลิตภัณฑ์ไก่เนื้อของไทย

ปริมาณ: ตัน

มูลค่า: ล้านบาท

+--------+---------+---------+---------+---------+--------+-------+
| ปี      | ไก      |         | ไก่แปรรูป |         | รวม    |       |
|        | ่สดแช่แข็ง |         |         |         |        |       |
+--------+---------+---------+---------+---------+--------+-------+
|        | ปริมาณ   | มูลค่า    | ปริมาณ   | มูลค่า    | ปริมาณ  | มูลค่า  |
+--------+---------+---------+---------+---------+--------+-------+
| 2535   | 174,829 | 10,399  | 6,922   | 728     | 1      | 1     |
|        |         |         |         |         | 81,751 | 1,127 |
| 2536   | 157,080 | 8,886   | 9,506   | 1,242   |        |       |
|        |         |         |         |         | 1      | 1     |
| 2537   | 152,903 | 9,846   | 15,615  | 1,850   | 66,586 | 0,128 |
|        |         |         |         |         |        |       |
| 2538   | 149,935 | 9,662   | 26,276  | 3,088   | 1      | 1     |
|        |         |         |         |         | 68,518 | 1,696 |
| 2539   | 137,215 | 9,085   | 31,555  | 3,372   |        |       |
|        |         |         |         |         | 1      | 1     |
| 2540   | 151,120 | 10,951  | 41,114  | 4,951   | 76,211 | 2,750 |
|        |         |         |         |         |        |       |
| 2541   | 220,776 | 17,221  | 60,943  | 9,020   | 1      | 1     |
|        |         |         |         |         | 68,770 | 2,457 |
| 2542   | 211,675 | 14,817  | 61,924  | 8,669   |        |       |
|        |         |         |         |         | 1      | 1     |
| 2543   | 245,994 | 15,990  | 86,800  | 11,284  | 92,234 | 5,902 |
|        |         |         |         |         |        |       |
| 2544   | 320,779 | 23,096  | 117,018 | 15,212  | 2      | 2     |
|        |         |         |         |         | 81,719 | 6,241 |
| 2545   | 336,837 | 24,589  | 127,406 | 16,244  |        |       |
|        |         |         |         |         | 2      | 2     |
| 2546   | 388,913 | 28,105  | 157,074 | 19,763  | 73,599 | 3,486 |
|        |         |         |         |         |        |       |
| 2547   | 26,137  | 1,725   | 191,739 | 22,408  | 3      | 2     |
|        |         |         |         |         | 32,794 | 7,274 |
| 2548   | 96      | 6       | 265,023 | 30,478  |        |       |
|        |         |         |         |         | 4      | 3     |
| 2549   | 1,000   | 82      | 286,000 | 33,176  | 37,797 | 8,308 |
|        |         |         |         |         |        |       |
| 2550   | -       | -       | 294,000 | 34,251  | 4      | 4     |
|        |         |         |         |         | 64,243 | 0,833 |
|        |         |         |         |         |        |       |
|        |         |         |         |         | 5      | 4     |
|        |         |         |         |         | 45,987 | 7,868 |
|        |         |         |         |         |        |       |
|        |         |         |         |         | 2      | 2     |
|        |         |         |         |         | 17,876 | 4,133 |
|        |         |         |         |         |        |       |
|        |         |         |         |         | 2      | 3     |
|        |         |         |         |         | 65,119 | 0,484 |
|        |         |         |         |         |        |       |
|        |         |         |         |         | 2      | 3     |
|        |         |         |         |         | 87,000 | 3,258 |
|        |         |         |         |         |        |       |
|        |         |         |         |         | 2      | 3     |
|        |         |         |         |         | 94,000 | 4,251 |
+--------+---------+---------+---------+---------+--------+-------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2549 เป็นค่าประมาณการ

ปี 2550 เป็นค่าพยากรณ์

สายธุรกิจโรงฟักไข่

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายลูกไก่เนื้อให้กับบริษัทที่เกี่ยวข้องกัน คือบริษัท เอ็ม.เค.เอส. ฟาร์ม จำกัด และบริษัท
กรุงไทยอาหารสัตว์ จำกัด (มหาชน) ดังนั้นจึงไม่ต้องใช้กลยุทธ์ในการแข่งขัน

-   ลักษณะของลูกค้าและกลุ่มลูกค้าเป้าหมาย

บริษัทขายลูกไก่เนื้อให้ลูกค้าเพียงสองราย คือบริษัท เอ็ม.เค.เอส. ฟาร์ม จำกัด และบริษัท
กรุงไทยอาหารสัตว์ จำกัด (มหาชน) ซึ่งเป็นบริษัทที่เกี่ยวข้องกัน
เนื่องจากผู้ถือหุ้นรายใหญ่เป็นผู้ถือหุ้นกลุ่มเดียวกัน

-   การจำหน่ายและช่องทางการจำหน่าย

บริษัทจำหน่ายให้กับลูกค้าเพียงสองราย คือ บริษัท เอ็ม.เค.เอส. ฟาร์ม จำกัดและบริษัท
กรุงไทยอาหารสัตว์ จำกัด (มหาชน)

(ข) สภาพการแข่งขันภายในอุตสาหกรรม

 สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก แต่เนื่องจากบริษัทในกลุ่มจีเอฟพีที ทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายไก่ใหญ่ซึ่งขายทั้งหมดให้กับบริษัทแม่ คือบริษัท จีเอฟพีที จำกัด (มหาชน)
ในการจำหน่ายผลิตภัณฑ์นั้น จะเห็นว่าบริษัทมีลูกค้าเพียงรายเดียว อีกทั้งยังจำหน่ายให้กับบริษัทแม่
ดังนั้นภาวะการแข่งขันจึงไม่เกิดขึ้น และกลยุทธ์ที่สำคัญคือการที่บริษัทมีความชำนาญ และมีประสบ

การณ์มาหลายสิบปี ทำให้ลูกค้ามั่นใจในคุณภาพของสินค้า

-   ลักษณะของลูกค้า

  ลูกค้าของบริษัทคือบริษัทแม่หรือบริษัท จีเอฟพีที จำกัด (มหาชน)

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ บริษัทแม่

-   การจำหน่ายและช่องทางการจำหน่าย

บริษัทจำหน่ายในประเทศเพียงแห่งเดียว โดยจำหน่ายให้กับบริษัทแม่

(ข) สภาพการแข่งขันภายในอุตสาหกรรม

บริษัทไม่ต้องเผชิญกับสภาวะการแข่งขันในอุตสาหกรรม
เนื่องจากบริษัทจำหน่ายให้กับบริษัทแม่เพียงรายเดียว

  สายธุรกิจอาหารสัตว์

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทฯ มีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

-   ลักษณะของลูกค้า สามารถแบ่งได้ 2 กลุ่มดังนี้

กลุ่มที่ 1 ลูกค้าที่เป็นบริษัทที่เกี่ยวข้องกัน เนื่องจากมีผู้บริหารกลุ่มเดียวกัน ได้แก่ บริษัท
เอ็ม.เค.เอส. ฟาร์ม จำกัด บริษัท ฟาร์มกรุงไทย จำกัด และบริษัท จีพี บรีดดิ้ง จำกัด
ซึ่งรับซื้อเฉพาะอาหารไก่

กลุ่มที่ 2 ลูกค้าผู้เลี้ยงสัตว์ทั่วไป

-   กลุ่มลูกค้าเป้าหมาย

กลุ่มลูกค้าเป้าหมายคือ 59% คือกลุ่มผู้เลี้ยงสัตว์ในประเทศ และอีก 41% คือกลุ่มบริษัทที่เกี่ยวข้องกัน

-   การจำหน่ายและช่องทางการจำหน่าย

บริษัทจำหน่ายผลิตภัณฑ์อาหารสัตว์ ภายใต้เครื่องหมายการค้าของบริษัท ส่วนช่องทางการจำหน่าย
บริษัทจำหน่ายให้กับเกษตรกรผู้เลี้ยงสัตว์โดยตรง
และบริษัทที่เป็นพ่อค้าคนกลางเพื่อนำไปจำหน่ายให้กับผู้เลี้ยงสัตว์อีกทอดหนึ่ง

(ข) สภาพการแข่งขันภายในอุตสาหกรรม

ผู้ประกอบการผลิตอาหารสัตว์ในประเทศ มีผู้ประกอบการประมาณ 50 กว่าราย
มีการแข่งขันค่อนข้างรุนแรง สำหรับการแข่งขันของบริษัท กรุงไทยอาหารสัตว์ จำกัด (มหาชน)
มีการแข่งขันไม่รุนแรงมากนัก เนื่องจากรายได้จากการขายของบริษัทประมาณ 41%
ขายให้กับบริษัทที่เกี่ยวข้องกัน และการดำเนินธุรกิจเป็นแบบลักษณะครบวงจร คือ
มีโรงงานผลิตอาหารสัตว์ ฟาร์มผลิตลูกไก่พ่อแม่พันธุ์ ฟาร์มผลิตลูกไก่เนื้อ ฟาร์มผลิตไก่เนื้อ
และโรงเชือดไก่และแปรรูปเนื้อไก่ การที่มีฟาร์มเลี้ยงเป็นของตนเอง
ทำให้มีความได้เปรียบในด้านการแข่งขัน นอกจากนี้ บริษัทได้ดำเนินธุรกิจมาเป็นเวลานาน
จนจัดได้ว่าอยู่ในระดับแนวหน้ารายหนึ่ง อีกทั้งบริษัทมีประสบการณ์มานานกว่า 20 ปี

ภาวะอุตสาหกรรมและสภาพการแข่งขันในอนาคต

สถานการณ์ในปี 2549

ภาพรวม

ภาวะเศรษฐกิจของประเทศในปี 2549
ที่ยังขยายตัวได้พอสมควรแม้จะไม่สูงมากนักทำให้อำนาจซื้อภายในประเทศโดยทั่วไปยังคงเพิ่มขึ้น
อุปสงค์ต่อผลิตภัณฑ์ปศุสัตว์ประเภทต่าง ๆ
จึงขยายตัวขึ้นเล็กน้อยซึ่งส่งผลต่อเนื่องให้อุตสาหกรรมอาหารสัตว์เติบโตต่อไปได้
นอกจากนั้นการผลิตและส่งออกผลิตภัณฑ์ไก่เนื้อที่ขยายตัวได้ดีก็ช่วยทำให้เกิดความต้องการอาหารสัตว์เพิ่มมากขึ้น
และนำไปสู่การเติบโตของธุรกิจการผลิตอาหารสัตว์เช่นกัน
อย่างไรก็ตามอุปสรรคสำคัญที่ขัดขวางการเติบโตของธุรกิจอาหารสัตว์ในปี 2549
ก็คือการที่ราคาน้ำมันมีแนวโน้มสูงขึ้นซึ่งกระทบต่อต้นทุนการผลิตทั้งทางตรงและทางอ้อม
และการที่ค่าเงินบาทแข็งค่าขึ้นต่อเนื่องเกือบตลอดทั้งปีซึ่งทำให้ความได้เปรียบในการแข่งขันในตลาดต่างประเทศลดน้อยลง
อุปสรรคอีกประการหนึ่งก็คือปัญหาการระบาดของไข้หวัดนกซึ่งแม้จะผ่อนคลายความรุนแรงลงไปมากในปีนี้
แต่ก็ยังทำให้ปริมาณการส่งออกผลิตภัณฑ์ไก่เนื้อขยายตัวได้น้อยลง
นอกจากนั้นการที่ธุรกิจการเพาะเลี้ยงกุ้งเพื่อการส่งออกยังคงค่อนข้างซบเซาเนื่องจากได้รับผลกระทบจากมาตรการกีดกันทางการค้าในตลาดนำเข้าสำคัญเช่นสหรัฐฯ
และสหภาพยุโรปก็มีส่วนทำให้การขยายตัวของธุรกิจอาหารสัตว์โดยรวมเติบโตได้ไม่มากเท่าที่ควร

ในปี 2549 ความต้องการอาหารสัตว์ในประเทศไทย มีปริมาณรวมทั้งสิ้นประมาณ 12,236,606 ตัน
เพิ่มขึ้นจากปี 2548 ร้อยละ 5.16
โดยธุรกิจการเลี้ยงสัตว์ที่มีความต้องการอาหารสัตว์สูงสุดก็คือการเลี้ยงสุกรขุนซึ่งมีความต้องการอาหารสัตว์คิดเป็นสัดส่วนร้อยละ
29.15 ของความต้องการรวม รองลงไปคือธุรกิจการเลี้ยงไก่เนื้อและไก่ไข่
ซึ่งมีความต้องการอาหารสัตว์คิดเป็นสัดส่วนร้อยละ 27.77 และร้อยละ 12.11
ของความต้องการอาหารสัตว์ทั้งสิ้นในปี 2549 ตามลำดับ เนื่องจากธุรกิจทั้ง 3
นี้มีความต้องการรวมกันคิดเป็นสัดส่วนเกือบร้อยละ 70 ของความต้องการอาหารสัตว์ในแต่ละปี
การเติบโตของธุรกิจเหล่านี้จึงเป็นแรงผลักดันสำคัญที่นำไปสู่ความก้าวหน้าของธุรกิจการผลิตอาหารสัตว์ด้วย
แต่ในทางกลับกันถ้าธุรกิจเหล่านี้ประสบปัญหา
ก็จะทำให้ธุรกิจการผลิตอาหารสัตว์จะต้องเผชิญกับปัญหาเช่นกันโดยไม่อาจหลีกเลี่ยงได้
ดังจะเห็นได้จากในช่วงที่เกิดการระบาดของไข้หวัดนกซึ่งส่งผลกระทบต่อธุรกิจการเลี้ยงสัตว์ปีกทุกประเภทอย่างรุนแรงทำให้ธุรกิจการผลิตอาหารสัตว์ได้รับผลกระทบรุนแรงเช่นกัน
และการที่ธุรกิจอาหารสัตว์ขยายตัวได้พอสมควรในปี 2549 นี้
ส่วนหนึ่งก็เป็นเพราะการฟื้นตัวของธุรกิจการเลี้ยงสัตว์ปีก
จากผลของมาตรการตรวจสอบควบคุมตลอดจนเฝ้าระวังการระบาดของไข้หวัดนกอย่างเข้มงวดจนสร้างความเชื่อมั่นแก่ผู้บริโภคได้อีกครั้ง
ทำให้การระบาดที่ยังเกิดขึ้นอีกเป็นครั้งคราวก็ไม่ก่อให้เกิดผลกระทบรุนแรงเท่ากับที่เคยเกิดในปี
2547

ความต้องการอาหารสัตว์ของธุรกิจการเลี้ยงสุกรขุนในปี 2549 มีประมาณ 3,566,550 ตัน
เพิ่มขึ้นจากปี 2548 ร้อยละ 0.75
ส่วนความต้องการอาหารสัตว์ของธุรกิจการเลี้ยงไก่เนื้อมีประมาณ 3,397,680 ตันเพิ่มขึ้นจากปี
2548 ร้อยละ 11.35
และธุรกิจการเลี้ยงสัตว์ที่มีความต้องการมากเป็นอันดับสามคือการเลี้ยงไก่ไข่นั้น
มีความต้องการอาหารสัตว์ประมาณ 1,482,000 ตัน เพิ่มขึ้นจากปี 2548 ร้อยละ 2.92

ความต้องการวัตถุดิบอาหารสัตว์สำคัญ

การขยายตัวของธุรกิจการผลิตอาหารสัตว์ตามแนวโน้มการเติบโตของธุรกิจการเลี้ยงสัตว์
ทำให้เกิดความต้องการวัตถุดิบเพื่อใช้ในการผลิตอาหารสัตว์เพิ่มขึ้นตามมา
โดยเฉพาะอย่างยิ่งความต้องการวัตถุดิบอาหารสัตว์ที่เป็นส่วนประกอบหลักของอาหารสัตว์ส่วนใหญ่
ซึ่งได้แก่ ข้าวโพด กากถั่วเหลืองและปลาป่น วัตถุดิบเหล่านี้แม้ว่าจะสามารถผลิตได้ภายในประเทศ
แต่เนื่องจากความต้องการที่มีเพิ่มมากขึ้น
ประกอบกับประสิทธิภาพการผลิตที่ค่อนข้างต่ำในการผลิตวัตถุดิบบางประเภท
เช่นถั่วเหลืองซึ่งนำมาทำเป็นกากถั่วเหลือง
และปลาป่นซึ่งวัตถุดิบในประเทศส่วนใหญ่มีโปรตีนต่ำกว่าที่ต้องการเพื่อใช้ในการผลิตอาหารสัตว์
ทำให้การผลิตไม่สามารถขยายตัวสนองตอบต่อความต้องการได้
และจำเป็นต้องนำเข้าจากต่างประเทศเป็นจำนวนมากในแต่ละปี
อย่างไรก็ตามนโยบายของรัฐบาลซึ่งผ่อนปรนในการนำเข้าและมีความแน่นอนไม่เปลี่ยนแปลงบ่อย ๆ
ก็ช่วยให้ผู้ผลิตอาหารสัตว์วางแผนการผลิตและการนำเข้าวัตถุดิบได้อย่างเหมาะสม
ซึ่งช่วยป้องกันปัญหาผลกระทบจากความผันผวนของราคาวัตถุดิบอาหารสัตว์ได้มาก

แนวโน้มปี 2550

จากการคาดคะเนว่าภาวะเศรษฐกิจของประเทศจะคงเติบโตต่อไป แม้จะในอัตราไม่สูงมากนัก
แต่ก็จะส่งผลในทางที่ดีต่ออำนาจซื้อและความต้องการบริโภคผลิตภัณฑ์ปศุสัตว์ให้เพิ่มขึ้นได้ในระดับหนึ่ง
ประกอบกับการส่งออกผลิตภัณฑ์ไก่เนื้อมีแนวโน้มจะเติบโตได้พอสมควร
จึงคาดหมายได้ว่าปริมาณความต้องการอาหารสัตว์จะขยายตัวตามไปด้วย
โดยประมาณได้ว่าจะมีความต้องการอาหารสัตว์ในปี 2550 ทั้งสิ้นราว 12,707,010 ตัน
เพิ่มขึ้นจากปี 2549 ร้อยละ 3.84
จากปริมาณความต้องการรวมนี้อาจแยกเป็นความต้องการวัตถุดิบอาหารสัตว์ที่สำคัญได้ว่า
มีความต้องการปลาป่น 586,497 ตัน กากถั่วเหลือง 2,992,103 ตัน ข้าวโพดเลี้ยงสัตว์
4,747,552 ตัน และปลายข้าว 1,324,765 ตัน

ธุรกิจการเลี้ยงสุกรขุนมีความต้องการอาหารสัตว์สูงเป็นอันดับ 1 โดย คาดว่าในปี 2550
จะมีความต้องการประมาณ 3,902,850 ตัน คิดเป็นร้อยละ 30.71
ของปริมาณความต้องการอาหารสัตว์ทั้งหมด
ส่วนความต้องการอาหารสัตว์รองลงไปนั้นเป็นในธุรกิจการเลี้ยงไก่เนื้อและไก่ไข่
ซึ่งคาดว่าจะมีประมาณ 3,214,411 ตัน และ 1,482,000 ตัน คิดเป็นร้อยละ 25.30 และร้อยละ
11.66 ของปริมาณความต้องการอาหารสัตว์ทั้งหมดในปี 2550 ตามลำดับ

ความต้องการอาหารสัตว์ที่ขยายตัวเพิ่มขึ้นนี้ ทำให้คาดว่าต้องนำเข้าวัตถุดิบอาหารสัตว์
โดยเฉพาะอย่างยิ่ง กากถั่วเหลือง ปลาป่น และข้าวโพด จากต่างประเทศไม่น้อยกว่าในปี 2549
ที่ผ่านมา
ซึ่งถ้าวิเคราะห์จากแนวโน้มการกำหนดมาตรการเกี่ยวกับการนำเข้าวัตถุดิบอาหารสัตว์ของทางการแล้ว
ก็คาดหมายได้ว่ามาตรการดังกล่าวนี้จะไม่แตกต่างไปจากปี 2549 มากนัก

อาจสรุปได้ว่า ความก้าวหน้าและศักยภาพที่จะเติบโตต่อไปของธุรกิจการผลิตอาหารสัตว์ในปี 2550
นั้นขึ้นอยู่กับปัจจัยที่คาดว่าจะมีผลทั้งทางบวกและทางลบต่อธุรกิจอาหารสัตว์ดังต่อไปนี้

ปัจจัยทางบวก

-   คาดหมายว่าเศรษฐกิจของประเทศจะเติบโตได้พอสมควรในปี 2550
    ซึ่งทำให้ความต้องการบริโภคผลิตภัณฑ์ปศุสัตว์ภายในประเทศยังคงมีแนวโน้มเพิ่มขึ้นต่อไป
    นอกจากนั้นการส่งออกผลิตภัณฑ์ปศุสัตว์สำคัญคือไก่เนื้อก็คาดว่าจะสามารถฟื้นตัวต่อไปได้ในปี
    2550 และจะช่วยให้ความต้องการอาหารสัตว์มีมากขึ้น
    ส่งผลให้อุตสาหกรรมการผลิตอาหารสัตว์ขยายตัวได้ดีเช่นกัน

-   อัตราแลกเปลี่ยนที่คาดหมายว่าจะมีเสถียรภาพมากขึ้น
    ทำให้การนำเข้าวัตถุดิบอาหารสัตว์มีความเสี่ยงอันเนื่องมาจากความผันผวนในอัตราแลกเปลี่ยนลดน้อยลง

-   นโยบายของรัฐบาลเกี่ยวกับมาตรการนำเข้าวัตถุดิบอาหารสัตว์
    ซึ่งมีจุดมุ่งหมายเพื่อช่วยธุรกิจการเลี้ยงสัตว์มากยิ่งขึ้น
    ทำให้อุตสาหกรรมการผลิตอาหารสัตว์ได้ประโยชน์ตามไปด้วย

ปัจจัยทางลบ

-   การระบาดของไข้หวัดนก
    ถึงแม้จะสามารถควบคุมได้และรัฐบาลได้กำหนดมาตรการตรวจสอบเฝ้าระวังอย่างเข้มงวด
    แต่การที่โรคนี้ยังมีความเสี่ยงที่จะกลับมาระบาดได้อีก จึงไม่อาจคาดหวังได้ว่าตลาดสำคัญเช่น
    ญี่ปุ่น และสหภาพยุโรปจะยอมให้มีการนำเข้าไก่สดแช่แข็งจากประเทศไทยได้อีก

-   แม้ว่าการนำเข้าวัตถุดิบอาหารสัตว์สำคัญ จะเป็นไปอย่างเสรีมากขึ้นในปัจจุบัน
    แต่รัฐบาลก็ยังคงกำหนดมาตรการที่เป็นข้อจำกัดอยู่อีกไม่น้อย
    ทำให้ต้นทุนการผลิตอาหารสัตว์สูงกว่าที่ควรจะเป็น
    และส่งผลกระทบต่อศักยภาพการแข่งขันของผลิตภัณฑ์ปศุสัตว์ต่าง ๆ จากประเทศไทยด้วย

-   ความต้องการวัตถุดิบอาหารสัตว์ที่ขยายตัวขึ้นในตลาดโลก ในขณะที่การผลิตขยายตัวได้ช้ากว่า
    และมีโอกาสที่จะได้รับผลกระทบจากภาวะดินฟ้าอากาศไม่เอื้ออำนวยอาจเป็นผลทำให้ราคาวัตถุดิบเหล่านี้เพิ่มสูงขึ้น
    จนเป็นอุปสรรคต่ออุตสาหกรรมอาหารสัตว์ได้

ประมาณการความต้องการอาหารสัตว์ในประเทศไทย

ปี 2548-2550

 หน่วย : ตัน 

+--------------+---------+--------+---------+------+---------+-------+
| ประชากรสัตว์   | 2548    |        | 2549*   |      | 2550**  |       |
+--------------+---------+--------+---------+------+---------+-------+
|              | ปริมาณ   | สัดส่วน  | ปริมาณอ  | ส    | ปริมาณ   | สัดส่วน |
|              |         |        | าหารสัตว์ | ัดส่วน |         |       |
|              | อ       | (      |         |      | อ       | (ร    |
|              | าหารสัตว์ | ร้อยละ) |         | (ร้อ  | าหารสัตว์ | ้อยละ) |
|              |         |        |         | ยละ) |         |       |
+--------------+---------+--------+---------+------+---------+-------+
| ไก่เนื้อ        | 3,      | 26.22  | 3,      | 2    | 3,      | 25.30 |
|              | 051,400 |        | 397,680 | 7.77 | 214,411 |       |
| ไก่พ่อแม่พันธุ์    |         | 3.60   |         |      |         | 3.98  |
|              | 418,500 |        | 535,248 | 4.37 | 506,016 |       |
| ไก่ไข่เล็กรุ่น    |         | 5.96   |         |      |         | 5.22  |
|              | 693,333 |        | 663,650 | 5.42 | 663,650 |       |
| ไก่ไข่ให้ไข่     |         | 12.38  |         |      |         | 11.66 |
|              | 1,      |        | 1,      | 1    | 1,      |       |
| ไก่ไข่พ่อแม่พันธุ์  | 440,000 | 0.15   | 482,000 | 2.11 | 482,000 | 0.16  |
|              |         |        |         |      |         |       |
| สุกรขุน        | 18,000  | 30.42  | 20,800  | 0.17 | 20,800  | 30.71 |
|              |         |        |         |      |         |       |
| สุกรพันธุ์       | 3,      | 6.39   | 3,      | 2    | 3,      | 7.17  |
|              | 540,000 |        | 566,550 | 9.15 | 902,850 |       |
| เป็ดเนื้อ       |         | 1.30   |         |      |         | 1.66  |
|              | 744,000 |        | 864,900 | 7.07 | 911,400 |       |
| เป็ดพันธุ์       |         | 0.11   |         |      |         | 0.14  |
|              | 151,200 |        | 200,928 | 1.64 | 211,008 |       |
| เป็ดไข่        |         | 0.56   |         |      |         | 1.02  |
|              | 13,140  |        | 17,520  | 0.14 | 18,250  |       |
| กุ้ง           |         | 5.78   |         |      |         | 5.93  |
|              | 65,000  |        | 130,000 | 1.06 | 130,000 |       |
| โคนม         |         | 3.67   |         |      |         | 2.71  |
|              | 672,000 |        | 582,900 | 4.76 | 754,000 |       |
| ปลา          |         | 3.45   |         |      |         | 4.31  |
|              | 427,050 |        | 383,250 | 3.13 | 344,925 |       |
|              |         |        |         |      |         |       |
|              | 402,000 |        | 391,180 | 3.20 | 547,700 |       |
+--------------+---------+--------+---------+------+---------+-------+
| รวม          | 11,     | 100.00 | 12,     | 10   | 12,     | 100.0 |
|              | 635,623 |        | 236,606 | 0.00 | 707,010 |       |
+--------------+---------+--------+---------+------+---------+-------+

ที่มา: สมาคมผู้ผลิตอาหารสัตว์ไทย และการประมาณการ

* ประมาณการ

** พยากรณ์

ประมาณการความต้องการวัตถุดิบอาหารสัตว์

เปรียบเทียบระหว่างปี 2547-2550

 หน่วย : ตัน 

+--------------+------------+------------+------------+--------------+
| วัตถุดิบ        | 2547       | 2548       | 2549*      | 2550**       |
+--------------+------------+------------+------------+--------------+
| ปลาป่น        | 536,268    | 543,497    | 527,996    | 586,497      |
|              |            |            |            |              |
| กากถั่วเหลือง   | 2,281,796  | 2,722,163  | 2,897,425  | 2,992,103    |
|              |            |            |            |              |
| ข้าวโพด       | 3,798,783  | 4,455,420  | 4,751,851  | 4,747,552    |
|              |            |            |            |              |
| ปลายข้าว      | 980,983    | 1,127,633  | 1,232,724  | 1,324,765    |
+--------------+------------+------------+------------+--------------+

ที่มา: สมาคมผู้ผลิตอาหารสัตว์ไทยและการประมาณการ

* ประมาณการ

** พยากรณ์

  สายธุรกิจอาหารแปรรูป

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

นโยบายการตั้งราคาขายผลิตภัณฑ์ของบริษัท ขึ้นอยู่กับปัจจัยของภาวะราคาเนื้อไก่ในประเทศ
แต่เนื่องจากเนื้อไก่ที่ซื้อจากบริษัทแม่เพียงแห่งเดียว ทำให้บริษัทสามารถประมาณการต้นทุน
รวมทั้งสามารถควบคุมคุณภาพของวัตถุดิบได้ ทำให้บริษัทสามารถที่จะแข่งขันกับคู่แข่งได้

-   ลักษณะของลูกค้า แบ่งออกเป็น 3 กลุ่มดังนี้

  กลุ่มที่ 1 ลูกค้าตลาดสด

  กลุ่มที่ 2 ลูกค้าต่างจังหวัด

  กลุ่มที่ 3 ห้างสรรพสินค้าทั่วไป

-   กลุ่มลูกค้าเป้าหมาย

  ผู้บริโภคในประเทศทั่วไป ที่นิยมรับประทานไส้กรอก และพ่อค้าคนกลาง

-   การจำหน่ายและช่องทางการจำหน่าย

ผลิตภัณฑ์ของบริษัท จีเอฟ ฟูดส์ จำกัด จัดจำหน่ายในกรุงเทพฯ และต่างจังหวัด เช่น จังหวัดชลบุรี
พิษณุโลก และเชียงใหม่ เป็นต้น ภายใต้เครื่องหมายการค้าของบริษัท
โดยที่ผู้ซื้อจะเป็นห้างสรรพสินค้า และพ่อค้าคนกลาง

สายธุรกิจซื้อขายวัตถุดิบและขายลูกไก่พ่อแม่พันธุ์

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

บริษัทไม่ต้องใช้กลยุทธ์ในการแข่งขัน
เนื่องจากขายวัตถุดิบและขายลูกไก่พ่อแม่พันธุ์ให้กับบริษัทที่เกี่ยวข้องกัน คือ ขายวัตถุดิบให้กับบริษัท
กรุงไทยอาหารสัตว์ จำกัด (มหาชน) บริษัท เอ็ม.เค.เอส. ฟาร์ม จำกัด และบริษัท
ฟาร์มกรุงไทย จำกัด ส่วนการขายลูกไก่พ่อแม่พันธุ์ขายให้กับบริษัท กรุงไทยอาหารสัตว์ จำกัด
(มหาชน)และบริษัท ฟาร์มกรุงไทย จำกัด

-   ลักษณะของลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ บริษัทที่เกี่ยวข้องกัน

-   การจำหน่ายและช่องทางการจำหน่าย

  บริษัทจัดจำหน่ายเพียงช่องทางเดียว คือ บริษัทที่เกี่ยวข้องกัน

(3) การจัดหาผลิตภัณฑ์หรือบริการ

สายธุรกิจชำแหละและแปรรูปเนื้อไก่

วัตถุดิบไก่เนื้อทั้งหมดซื้อมาจากบริษัท เอ็ม.เค.เอส. ฟาร์ม จำกัด ซึ่งเป็นบริษัทย่อยของบริษัท
โดยที่บริษัทมีโรงงานชำแหละไก่เพียง 1 โรง ตั้งอยู่ที่จังหวัดสมุทรปราการ ในปี 2549
บริษัทมีกำลังการผลิตเท่ากับ 105,260 ตัน

ผลกระทบต่อสิ่งแวดล้อม

ธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก
แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจโรงฟักไข่

บริษัทซื้อไก่พ่อแม่พันธุ์ ในส่วนพันธุ์ไก่ไข่นั้นซื้อมาจากต่างประเทศ เพื่อนำมาผลิตลูกไก่ไข่
ส่วนพันธุ์ไก่เนื้อส่วนหนึ่งซื้อจากตัวแทนจำหน่ายในประเทศไทย อีกส่วนหนึ่งซื้อจากบริษัทที่เกี่ยวข้องกัน
เพื่อนำมาผลิตลูกไก่เนื้อ โดยมีฟาร์มไก่ไข่ จำนวน 1 ฟาร์มและฟาร์มไก่เนื้อจำนวน 5 ฟาร์ม
ซึ่งฟาร์มทั้งหมดตั้งอยู่ที่จังหวัดชลบุรี ในปี 2549 บริษัทมีกำลังการผลิตเท่ากับ 43
ล้านตัวในส่วนของลูกไก่เนื้อ ส่วนลูกไก่ไข่บริษัทมีกำลังการผลิตเท่ากับ 4.83 ล้านตัว

ผลกระทบต่อสิ่งแวดล้อม

ธุรกิจโรงฟักไข่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจฟาร์มเลี้ยงไก่เนื้อ

บริษัทรับซื้อลูกไก่ ซึ่งเป็นวัตถุดิบจากบริษัทที่เกี่ยวข้องกัน คือบริษัท ฟาร์มกรุงไทย จำกัด
ส่วนอาหารที่ใช้เลี้ยงไก่ ก็ซื้อมาจากบริษัทที่เกี่ยวข้องกันเช่นกัน คือบริษัท กรุงไทยอาหารสัตว์ จำกัด
(มหาชน) ปัจจุบันบริษัทมีฟาร์มเลี้ยงไก่ทั้งหมด 10 ฟาร์ม ซึ่งตั้งอยู่ที่จังหวัดชลบุรี
โดยมีกำลังการผลิตในปี 2549 เท่ากับ 39 ล้านตัว

ผลกระทบต่อสิ่งแวดล้อม

ธุรกิจฟาร์มเลี้ยงไก่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจอาหารสัตว์

บริษัทซื้อวัตถุดิบ เช่น ข้าวโพด กากถั่วเหลือง โปรตีนจากพืชอื่น และส่วนผสมอาหารสัตว์
ทั้งในประเทศและต่างประเทศ ทั้งนี้ขึ้นอยู่กับปริมาณผลผลิตในประเทศและราคาเป็นสำคัญ
บริษัทประสบปัญหาการขาดแคลนวัตถุดิบที่ใช้ในการผลิตอาหารสัตว์ในบางครั้ง
เนื่องจากผลผลิตในประเทศมีปริมาณไม่เพียงพอต่อความต้องการ เช่น ข้าวโพด เป็นต้น
นอกจากนี้บริษัทยังมีข้อจำกัดในการจัดหาวัตถุดิบ อาทิ มาตรการการกำหนดโควต้า
มาตรการด้านราคา และมาตรการด้านภาษี

ปัจจุบันบริษัทมีโรงงานอาหารสัตว์ทั้งหมด 3 โรง ซึ่งผลิตอาหารสัตว์บก 1 โรงงาน
และอาหารสัตว์น้ำ 2 โรงงาน ซึ่งโรงงานทั้ง 3 แห่ง ตั้งอยู่ในบริเวณเดียวกัน
คือที่จังหวัดสมุทรปราการ โดยมีกำลังการผลิตรวมในปี 2549 เท่ากับ 422,800 ตัน

ผลกระทบต่อสิ่งแวดล้อม

ธุรกิจอาหารสัตว์ มีผลกระทบต่อสิ่งแวดล้อม ดังนั้นบริษัทได้มีมาตรการป้องกันไม่ให้เกิดกลิ่น และควัน
ฟุ้งกระจายไปรบกวนบริเวณใกล้เคียง ในปีที่ผ่านมา
บริษัทไม่ประสบปัญหาการร้องเรียนจากบริเวณใกล้เคียง

สายธุรกิจอาหารแปรรูป

วัตถุดิบเนื้อไก่ ซื้อจากบริษัทแม่ คือบริษัท จีเอฟพีที จำกัด (มหาชน) เพียงแห่งเดียว
ดังนั้นจึงไม่ประสบปัญหาการจัดหาวัตถุดิบ โรงงานผลิตไส้กรอกนี้ตั้งอยู่ที่จังหวัดสมุทรปราการ ในปี
2549 มีกำลังการผลิตเท่ากับ 4,200 ตัน

ผลกระทบต่อสิ่งแวดล้อม

ธุรกิจการผลิตไส้กรอก ไม่มีผลกระทบต่อสิ่งแวดล้อมมากนัก
แต่เนื่องจากการผลิตไส้กรอกจะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจซื้อขายวัตถุดิบและขายลูกไก่พ่อแม่พันธุ์

บริษัทรับซื้อวัตถุดิบจากบุคคลภายนอก แล้วขายให้กับบริษัทที่เกี่ยวข้องกันในปี 2549
บริษัทเริ่มมีกำลังการผลิตจากการเลี้ยงไก่ปู่ย่าพันธุ์โดยมีผลผลิตลูกไก่พ่อแม่พันธุ์เท่ากับ 240,000 ตัว
โดยขายให้กับบริษัท ฟาร์มกรุงไทย จำกัด ซึ่งเป็นบริษัทที่เกี่ยวข้องกัน

ผลกระทบต่อสิ่งแวดล้อม

ธุรกิจซื้อขายวัตถุดิบไม่มีผลกระทบต่อสิ่งแวดล้อม ส่วนธุรกิจฟาร์มเลี้ยงไก่ปู่ย่าพันธุ์
เพื่อผลิตลูกไก่พ่อแม่พันธุ์ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

  (4) งานที่ยังไม่ได้ส่งมอบ

  -ไม่มี-